**جمهورية الصومال**

**وزارة الإعلام**

**Jamhuuriyadda Federalka Soomaaliya**

**Wasaaradda Warfaafinta,**

 

**Federal Republic of Somalia**

**Ministry of Information**

**Xafiiska Agaasimaha Warbaahinta**

**XEERKA TARTAN CILMIYEEDKA WARBAAHINTA QARANKA SOOMAALIYEED**

Radio Muqdisho iyo SNTV waxa ay si wada jir ah u billaabayaan Tartan Cilmiyeedka bisha Ramadaan oo ay ka qeyb galayaan 28 degmo oo ka tirsan Gobadalada dalka.

Barnaamijkan, waxaa gabagabadiisa lagu bixin doonaa abaal marin lacageed iyo koobab, waana Sannadkii shanaad oo aan qabano Tartankan, iyadoo sannadkii labaad oo xiriir ah uu maal-gelinayo Maamulka Gobalka Banaadir.

Tartan Cilmiyeedkan wuxuu si toos ah uga bixi doonaa Radio Muqdisho Codka Jamhuuriyadda Soomaaliya iyadoo sidoo kale laga sii deyn doono Telefishanka Qaranka Soomaaliya (SNTV), halka akhristayaasheena ay ka daalacan karaan Webpage-ka radiomuqdisho.net

**Qeybta hoose ka akhri Xeerka Tartanka.**

Xeerka Tartanka.

1- Degmo kasta waa in ay ilaalisaa waqtiga tartanka.

1. Degmadu waa in ay xaqiijiso diyaargarowgeeda tartanka Maalin ka hor xilliga uu dhacayo.
2. Waa in ay tartamayaashu diyaar ku ahaadaan goobta iyo khadka ay barnaamijka uga qeyb galayaan ugu dambeyn 30 daqiiqo ka hor xilliga tartanka uu billaabanayana oo ah 9:30 Habeennimo.

2- Degmadii maqnaata xilliga tartanka cudurdaar la’aan waxay la mid tahay iyadoo laga badiyay ama (Forfeit).

3- Tartamayaasha waa in ay u tartamaan si asluub leh.

1. Kooxdii loo arko iney ku sifowday akhlaaq-darro, Guddi tartanka ayaa go’aan ka qaadan doona.

4- Degmadii akhlaaq wanaag muujisa waxay heli doontaa abaal marin gaar ah, xataa haddii laga badiyo.

5- Tartamayaashii wax tabanaya waxay cabashadooda soo gudbinayaan marka uu tartannku dhammaado kaddib.

6- Su’aalaha loogu talo galay tartanka habeen kasta waa 14 , tartame kastana waxaa la waydiinayaa 7 su’aal, waana la badin karaa hadddii ay tartamayaashu kala adkaan waayaan.

7- Tartame kasta waxaa su’aasha loogu celinayaa Saddex Jeer.

8- Waqtiga su’aasha looga jawaabayo waa hal daqiiqo iyo bar ama (90 Second).

9- Xilliga Jawaab bixinta, Tartamayaasha waxaa loo yeerayaa 3 jeer oo kaliya.

10- Jawaab kasta oo dhammeystiran waxaa lagu helayaa labo dhibcood.

11- Jawaab aan dhammeys-tirnayn laguma helayo wax dhibco ah.

12- Haddii ay su’aashu soo dhaafto Tartamayaashii la waydiiyay, waxaa si ka faa’iideysi ah loogu gudbinayaa kooxda kale.

13- Ka faa’iideysigu ma laha wax waqti ah iyo ku celin toona.

14- Haddii labada kooxoodba ka jawaabi waayaan su’aasha waxaa ka jawaabaya Guddiga Tartanka.

15- Jawaabta la qaadanayo waa tan uu bixiyo afhayeenka tartamayaashu soo wakiishaan, khalad iyo sax wixii ay noqotaba.

16- Su’aalaha la waydiinayo tartamayaasha waxay noqon doonaan

Kuwo isu dhigma.

17-Waxaa mamnuuc ah in qof uu labo degmo u tartamo.

18-Haddii mid ka mid ah degmooyinka tartamaya uu telefoonku ka go’o ama ay si ula kac ah u gooyaan ,

guddiga garsoorka tartanku waxa ay xaq u leeyihiin:

1. In ay su’aasha baddelaan.
2. In ay isla su’aashii waydiiyaan.
3. Qasab ma ahan in su’aasha dambe la mid ahaato su’aashii hore.

18- Natiijada rasmiga ah ee tartan kasta waa midka uu ku dhawaaqo Guddiga marka tartanka la soo gabagabeeyo habeen kasta.

19- Tartamayaasha waa iney ku sugnaadaan gudaha degmada ay matalayaan.

1. Tartamihii lagu helo inuu meel kala ka tartamayo guddiga wuxuu xaq u leeyahay inuu ka saaro madasha tartanka.